
Božja Providnost je pripustila, da se 
U našoj dragoj biskupiji Vich, po žrtvi 
Jozefine Vilaseca, odigra događaj koji 
ce donijeti mnogo duhovne koristi. Već 
od prvog trenutka, kad nam je stigla ta 
vijest, predvidjeli smo snažni odjek, što 
ce ga ovaj događaj izazvati u mnogim 
dušama. Ova nas slutnja nije prevarila. 
To jasno dokazuje dosadašnji razvoj 
stvari koji je očigledan svima. Svi smo 
doživjeli i vidjeli kako je taj događaj 
uzbudio javni život, štampu, radio i film, 
a zajedno s njima pokrenuo razgovore na 
ulicama i u domovima. Za sve to smije- 
zahvaliti Bogu koji je izabrao tu 
djCTojcicu, da njezinom hrabrošću po¬ 
stidi duh svijeta, a po njezinu uzornom 
držanju da učini dušama mnogo dobra. 

Jednom revnom i učenom svećeniku 
naše biskupije, kojemu su okolnosti po¬ 
mogle da taj slučaj posebno dobro upo¬ 
zna, naložili smo da sto prije skupi sve 
što je bitno kod Jozefine i njezina dr- 
? tome brižljivo sastavi iz¬ 
vještaj. Već je nakon nekoliko dana izvr- 



Bio taj nalog. Najprije je brižljivo pro¬ 
vjerio dokumente, a okolnosti je uspo¬ 
redio s izjavama svjedoka. Njegov je 
izvještaj osim toga vjerni, dokumentarni 
odraz lijepoga pastirskoga pisma što ga 
je o istoj temi predao javnosti Preuzviše- 
ni gospodin biskup ove biskupije o. Juan 
Perello y Pon SS. CC. Sigurni smo, da 
pe čitatelji iz ovoga skromnog sastavka 
moći stvoriti točnu sliku o onome što 
se zbilo. Ovaj spis sadržaje takve i to¬ 
liki broj činjenica da može pružiti posve 
valjano svjedočanstvo, kojim može po¬ 
biti svaki drugi prikaz, koji bi možda 
stvari prikazivao drugačije, i nikakav 
prigovor ne može oboriti ovaj opis. 

Kako pisac sam ;kaže, radi se o posve 
jednostavnoj knjižici, koja ne ide ni za 
tim, da bude početak nekog životopisa. 
Kratkim potezima ocrtane su samo naj¬ 
važnije činjenice i zbivanja — sve s naj¬ 
većom jednostavnošću, bez iskrivijiva- 
nja, uljepšavanja i blještavila, koje ide 
za tim da djelovanje bude što jače. Knji¬ 
žica donosi samo istinu — koja je u 
ovom slučaju izvanredno jasna i ne mora 
se bojati da če naići na kakve teškoće 
— to je stvarnost činjenica; a tumačenje 
tih činjenica neka Bog, naš Gospodin, 
svakome sam ulije; pa ako se njemu 
svidi, jednog će dana nadahnuti to tu¬ 
mačenje učiteljskoj službi svete Majke 
Crkve — konačnom valjanošću. 


Sto se nas osobno tiče — pošto smo 
napisali uvod za tu knjigu i objasnili 
koja joj je svrha — samo nam još jedno 
leži na srcu: želimo toplo preporučiti 
čitatelju, da se potrudi te promatra ju¬ 
načku smrt djevojčice u onom svjetlu, 
koje joj pripada, a to je bez sumnje 
vrhunaravno, i to u ovom smislu: 

Sve, što je neobično, zbilo se to na 
bilo kojem području, danas ima veliku 
vrijednost. Zato postoji opasnost, da se 
jedan toli dragocjeni duhovni događaj, 
jedna tako snažna i posve vrhunaravna 
poruka u slavu svete čistoće, primi samo 
kao senzacija, pa možda čak i kod onih, 
koji žele osjećati s Crkvom. 

Duboko ukorijenjeni naturalizam, 
koji silom prodire u većinu područja 
ljudskoga života, ne usudi se doduše sva¬ 
ki put prešutjeti, što mu je nepoželjno. 
No on vrlo dobro poznaje tajnu, kako će 
oduzeti snagu vrhunaravnim stvarima, 
time da ih zaodjene u svoje ruho, pa 
makar se poslužio bučnom senzacijom. 
Često puta naturalizam posiže za ovim 
oružjem, kojiput i nesvjesno, no uvijek 
s tim rezultatom da svjedočanstvo, koje 
pokazuje smjernice, kao i njegovo djelo¬ 
vanje, bude umanjeno. Bilo bi vrlo žalo¬ 
sno, kad bi se u našem slučaju to isto 
dogodilo sa Hortom. 



Zato smatramo potrebnim upozoriti 
vjernike, neka izbjegavaju »senzacije« i 
neka se potrude, kako bi njihov pogled 
obuhvatio cijeli vrhunaravni domašaj 
toga zbivanja, da im na taj način ne bi 
izmakla ni mrvica onoga dobra, što se 
krije u obdržavanju evanđeoskog sa¬ 
vjeta. 

Što se u slučaju Jozefine tiče stupnja 
njezinih kreposti i mogućnosti da bude 
proglašena blaženom, pobrinut će se Duh 
Sveti, da potakne svoju Crkvu na ono što 
odgovara njegovim namjerama. Ova vr¬ 
hunaravna strana stvari ne tiče nas se 
ovdje ništa, jer je uzvišena iznad sva¬ 
kog spora. 

No u svrhu ispravnog shvaćanja to¬ 
ga događaja i da ne bi bio umanjen plod 
uzornog primjera, ne smijemo zabora¬ 
viti jednu stvar, naime, da hrabrost dje¬ 
vojčice potječe iz vrhunaravnih razloga 
vjere, ljubavi prema Bogu, odvratnosti 
prema grijehu i iz pomoći milosti Božje, 
bez koje ne postoji ovakva junačka sna¬ 
ga; ona ima svoj izvor u okolnostima, 
koje opet nastaju iz vrhunaravnog vrela, 
te pripravljaju put milosti da mogne dje¬ 
lovati, npr.: u pravoj kršćanskoj obitelji, 
u brižljivu odgoju, u sistematskom odga¬ 
janju čvrste i djelotvorne pobožnosti. 

Može se uistinu reći, da se u okolno¬ 
stima Jozefinine žrtve nalazi tako čisto 
ozračje, kako se rijetko može naći. Da 


nisu postojali uzroci, sto smo ih gore 
naveli, takvo bi ozračje doista moglo 
postojati samo u snu. Tko zna koliko bi 
bilo više junačkih djela na radost neba 
i na poticaj slabih duša na zemlji, kad 
bi obitelj, odgoj i duhovna okolina dje¬ 
ce uvijek savršeno izvršavali svoj zada¬ 
tak i kad bi svi, kojih se to tiče, obdr- 
žavali ono staro pravilo, koje kršćanstvo 
promatra u vrhunaravnom svjetlu: »Ma- 
xima puero debetur reverentia«! (Djete¬ 
tu dugujemo najveće poštovanje). 

Posve je sigurno, da je Bog po žrtvi 
toga anđela na zemlji htio izreći opome¬ 
nu, zaodjevenu u sjaj duha: prodrmati sa¬ 
vjest bračnih drugova, obitelji, odgojite¬ 
lja, — doviknuti svima, koji imaju posla 
s djecom, da dušama djece i odrasle mla¬ 
deži posvećuju nježniju pažnju i da s nji¬ 
ma postupaju s više poštovanja. Ako se s 
dušom mladog bića ispravno postupa, raz¬ 
vija se njezin vrhunaravni organizam i iz¬ 
vode divna djela; nekada svijet to vidi, 
ili Bog hoće da to bude poruka i objava 
svijetu, no većinom ostaje sakriveno, i 
samo je Bog svjedok. 

Kada je izdano dopuštenje, da i djeca 
smiju često pristupati sv. Pričesti, govo¬ 
rilo se: Bit će svete djece. To znači da 
milost — a njezino se djelovanje pripra¬ 
vlja i pospješuje nutarnjim životom, mo¬ 
litvom i primanjem Sakramenata — da 



ta milost može i među djecom izvesti 
čudesna djela, i stvarno ih izvodi, jedna¬ 
ko kao i kod odraslih. 

A upravo je to Jozefinina tajna: nje¬ 
zin snažni vrhunaravni život, vrhunara¬ 
van u tolikom stupnju njezinih moguć¬ 
nosti, ali pun iskrenosti, s ljubavlju 
nadahnut i s ljubavlju prihvaćen. Vrhu¬ 
naravni život kod nje same i kod nje¬ 
zine okoline: kod njezinih roditelja, u 
njezinu odgoju, u njezinoj župskoj za¬ 
jednici, itd. Sve je to utjecalo kao Božje 
sredstvo milosti i pridonijelo da se pri¬ 
pravi oltar i žrtva kojoj se sada toliko 
dive i iskazuju joj toliko štovanje. 

Svijet snažno teži za naturalizmom, 
koji udaljuje od Boga i ugušuje što je 
vrhunaravno, a Bog zove na vrhunarav¬ 
ni život na bezbroj načina, koje samo On 
poznaje; zato nam od vremena do vre¬ 
mena, kao u ovom slučaju, stavlja pred 
oči nježnu sliku, divno satkanu od kre¬ 
posti i duha žrtve. 

Usred našega vremena, koje se guši u 
onome, što godi sjetilima, dokazuje po¬ 
ruka, koja nam dolazi od Jozefine, da 
Bog, naš Gospodin, nije promijenio svo¬ 
jih odluka: da se i dalje sjedinjuje sa 
čistim dušama, bilo da žive među ljilja¬ 
nima samostanskog vrta, koji se otvara 
samo nebeskom svjetlu, bilo da žive 
među trnjem, među uličnim šakalima i 
usred pokvarenosti, — jer događa se 


svašta. No u svakom slučaju — a to ne 
smijemo zaboraviti — te duše, kojih čisto¬ 
ća odrazuje smiješak neba, mogu saču¬ 
vati svoje dragocjeno blago uvijek samo 
pod jednim jedinim uvjetom, da piju na 
izvorima našega Otkupitelja, bez kojih 
ne uspijevaju ni cvjetovi ni plodovi vječ¬ 
noga života. 

Neka Gospodin Bog pomogne, da se 
Jozefinina poruka dobro shvati. Dao 
Bog, da veliki i mali mognu razumjeti 
ovu poruku i tako okusiti slatkoću cije¬ 
loga njezinog zamašaja i shvatiti njezi¬ 
no značenje za ovaj svijet. 

Vich, 15. siječnja 1953. 

Ramćn, 

Pomoć, biskup . Nj. Preuzvišenosti 
biskupa Vich-a 





izvan svete ispovijedi, i pred svjedocima. 
Djevojčici se vratio govor, i bilo je mo¬ 
guće oprezno je ispitivati. 


MOJE SVJEDOČANSTVO 


Četvrtog prosinca 1952. oko 5 sati po¬ 
slije podne našao sam se, vršeći svoje 
svećeničke dužnosti, na klinici sv. Josipa 
u Manrezi. Jedan me od liječnika obavi¬ 
jestio, da je upravo sada dopremljena 
djevojčica, izranjena na nečovječni na¬ 
čin ubodima nožem. Stvar je pobudila 
moju pažnju i pošao sam u sobu mlade 
žrtve. Upravo je prenesena iz operacione 
dvorane, a kraj nje sam zatekao njezinu 
majku i sestru bolničarku družbe Kćeri 
svetoga Josipa; bolnica pripada toj kon¬ 
gregaciji. 

Odmah sam vidio, o čemu se radi: po¬ 
novio se slučaj Marije Goretti. Liječnici 
su strahovali za djevojčicu. Mogla je 
svakog časa umrijeti. Dakle nije se smje¬ 
lo gubiti vrijeme. 

Za pravovremeno podjeljivanje sv. 
Sakramenata nisam se morao brinuti, 
10 jer je klinika imala kućnog kapelana. 
No nisam htio biti nespreman za ono, što 
je moglo proizači iz jednoga tako lijepog 
i pobudnog primjera. Smatrao sam po¬ 
trebnim da istinu o događaju saznam i 


Od onda nisam je prestao posjećivati, 
sve dok se njezino stanje nije znatno po¬ 
pravilo. U međuvremenu sam preko svo¬ 
ga dekana i župnika primio nalog bisku¬ 
pijske kurije, da iz neposredne blizine 
promatram držanje djevojčice i da bri¬ 
žljivo bilježim istinitost svih zbivanja. 

To mi nije bilo teško. Kod svojih če¬ 
stih posjeta našao sam pokraj postelje 
uvijek nekoga iz njezine obitelji, ili bilo 
koga, tko je djevojčicu ili sam događaj 
dobro poznavao. Od njih sam mogao 
saznati svaku pojedinost do u najmanju 
sitnicu. 

Kasnije sam u kotarskom zatvoru u 
Manrezi više puta razgovarao s krivcem, 
koji se prema meni pokazao otvoren i 
povjerljiv, i tako sam mogao raščistiti 
nekoliko vrlo važnih točaka. 

Iz svih ovih razloga moji su me pret¬ 
postavljeni zamolili i gotovo mi naložili, 
da sredim svoje bilješke i zapažanja i 
da ih u jednom kratkom rukopisu priop- / / 
čim javnosti. Jedino, što me kod navede¬ 
nog rukopisa vodilo, bilo je: da posluži 
na veću slavu Božju i na duhovnu po¬ 
budu onima, koji će iz ove knjižice sa- 



znati za junačko držanje djevojčice, koja 
je umjela između ljubavi prema Bogu i 
napasti na grijeh staviti žrtvu života. 

Manreza, na blagdan sv. Triju Kra¬ 
ljeva 1953. 

Gines Padros, svećenik 


Kuća obitelji Vilaseca (slika desno) 











ZAVIČAJNO SELO 


Horta de Avinyo je malo selo bisku¬ 
pije Vich u provinciji Barcelona. Ono 
leži uz državnu cestu Sabadell-Prats de 
Llussanes, a udaljeno je 5 km od glavnog 
mjesta općine, kojoj pripada, i 4 km od 
Artesa, gdje se nalazi dekanat. 

Seoskim posjedima pripadaju pro¬ 
strani bogati vinogradi i borove šume, 
kojih se obrisi odražavaju na dalekom 
obzorju. 

Do nedavna živjeli su miroljubivi sta¬ 
novnici samo od prihoda svojih polja i 
rnalobrojne stoke. U zadnje vrijeme po¬ 
dignute su dvije male tvornice tekstila, 
zbog kojih se izgled mjesta i način ži¬ 
vota njegovih stanovnika ponešto pro¬ 
mijenio. 

Selo se sastoji od tri prilično razdale- 
ko stojeće skupine zgrada i od daljnjih 
18 kuća, što stoje svaka za sebe, i na 
široko su razasute. 

Nedaleko državne ceste diže se župna 
crkva, posvećena Uznesenju Marijinu. To 
je zgrada u romanskom stilu, sa čvrstim, 
lijepim, dvadeset metara visokim tor¬ 


njem. Pokraj crkve stoji vrlo veliki žup¬ 
ni dvor. Njegove prostrane sobe i spo¬ 
redne zgrade djeluju kao neki katalonski 
grofovski dvorac, nazvan »Masias«. 

Svećenik, koji sada vodi župu, don 
Ramon Vila, sagradio je pokraj župnog 
dvora prostranu dvoranu za društvene 
sastanke i neke još nedovršene sporedne 
prostorije. Prijatnu nadopunu toga du¬ 
hovnog središta sela sačinjava vrlo lijepo 
športsko igralište, koje nije smjelo biti 
nepredviđeno. 

Nekih stotinu metara dalje od župne 
crkve, u grupi od četiri kuće, stoji »Cal 
Naši«, kuća koja pripada roditeljima 
Jozefine Vilaseca. Izvana čini vrlo loš 
utisak, a iznutra nalazi se stan, doduše 
jednostavan i skroman u svakom pogle¬ 
du. Dolje se nalazi staja i malo spremište 
u kojem je pohranjeno poljskp oruđe; 
gore je kuhinja, s tipičnim kaminom iz¬ 
nad ognjišta, blagovaonica i potrebne 
sobe. Upadaju u oči slike Presvetog Srca 
Isusova i Marijina, koje su na svečani 
način stavljene na počasno mjesto, za¬ 
tim mali kip Majke Božje u kapelici, a 
na jednom čavlu na zidu nekoliko vrlo 
velikih krunica. Sve to daje skromnom 
domu obilježje pravoga i s tradicijom 
povezana kršćanstva. 

Jedan posjet ovoj blagoslovljenoj 
kući ostavlja u duši miomiris svetoga 
straha Božjega, toplinu kreposnoga ži- 



vota i mira u Kristu, koji ispunjava nje¬ 
zine stanovnike. Bez sumnje, bila je to 
prava i dragocjena posuda u kojoj je 
anđeosko dijete moglo živjeti i procvasti 
poput ljiljana. 


Lifevo crbvđ i župsbd bućd u Horli. - Među 
kućama desno u pozadini nalazi se i obitelji 
ska kuća Jezefine (slika gore) 


17 


Jozefina u školi sa svofim mladim bratom 
Juaaom i sestricom Maria Rosa (slika dolje) 


UZORNA KRŠĆANSKA OBITELJ 


Ljudi su kao biljke. U evanđeoskoj 
priči o sijaču sjeme, koje padne na do¬ 
bru zemlju, donosi mnogostruki rod. 
Djeca, koja su rođena i odrasla u pravoj 
kršćanskoj obitelji, donose u svoje vri¬ 
jeme uvijek plodove blagoslova. Tako 
uči obrednik sakramenta sv. Ženidbe 
Ijubežljivo sve one, koji svoj život vežu 
uz visoki cilj, koji im je Bog postavio. 

Hvala Bogu, u našoj zemlji imade još 
mnogo takvih obitelji. One u svojim do¬ 
movima ljubomorno čuvaju žar kršćan¬ 
ske vjere, što su ga baštinile kroz mnoga 
pokoljenja. One se boje Boga i ljube ga, 
časte Majku Božju, zajednički mole, po¬ 
mažu i tješe sirotinju. Tu se radi i štedi, 
čuva i njeguje tradicija, zatvara čvrstim 
zasunom vrata svakoj pritajenoj ili otvo¬ 
renoj novotariji, koja se protivi kršćan¬ 
skom duhu. 

Među takve obitelji, bez sumnje, spa¬ 
da i obitelj naše drage junakinje. U vri¬ 
jeme događaja, o kojem će ovdje biti 
govora, obitelj su sačinjavali: baka s 
pč^ve s tr^e, roditelji i sedmero djece. 


među kojima je Jozefina zauzimala peto 
mjesto. 

Baka Angela Vilanova Casas osvaja 
svojom jednostavnošću i dobrotom. Una¬ 
toč svojih 70 godina, puna je snage i vo¬ 
lje za rad. Mimo i praktično vodi doma¬ 
ćinstvo. Kad je riječ o njezinoj Jozefini, 
ona šuti i sluša, ali joj oči sjaju od nu¬ 
tarnjega uzbuđenja. 

Otac Jaime Vilaseca, rođen u samoj 
Horti, star je 49 godina i prilično slaba 
zdravlja, koje mu često onemogućava 
obavljanje poljskih poslova. On je »do¬ 
bri i vjerni sluga«, koga svi vole. Kao 
revni sluga vjere i Crkve, on uživa žup- 
nikovo povjerenje. Oženio se 25. svibnja 
1929. s Antonijom Alsina Coll iz Avi- 
nyo-a, mudrom, prijaznom i marljivom 
ženom, kojoj je sada 46 godina. Sigurno 
je Jozefina od nje naslijedila privlačivo i 
prijazno biće. Radi u jednoj od dvije 
tvornice u mjestu i mnogo pridonosi do¬ 
brom stanju domaćinstva. 

Toj uzornoj obitelji rodilo se sedme¬ 
ro djece: Ignacije, Antonija, Dolores, 
Luj, Jozefina, Marija Roza i Juan. Od si¬ 
nova najstariji Ignacije pomaže ocu u 
poljskim poslovima, a Luj, radi u jednoj 
slastičarni u Artesu. Od djevojaka, sta¬ 
rija Antonija radi s majkom u tvornici, 
dok Dolores služi u jednoj kući u Artesu. 
Dvoje najmlađih, koji su se rodili poslije 
Jozefine, pohađaju još osnovnu školu u 




svom selu. Sva djeca, bez izuzetka, po 
vanjskom izgledu i po karakteru nose 
bitne crte svojih dobrih roditelja. 

Dom je svečano posvećen Presvetom 
Srcu Isusovu i Marijinu. Svakog dana 
naveče obitelj zajednički moli Krunicu. 
U svibnju javno štuju Majku Božju. S 
ljubavlju se u kući njeguju lijepi običaji 
Božića, blagdana sv. Triju Kraljeva, Ve¬ 
likog Tjedna, Tijelova, a na dane oprosta, 
na mjesec sv. Krunice i na Dušni dan 
pripravljaju se devetnicom. Članovi obi¬ 
telji ističu se u maloj župskoj zajednici 
svojom pobožnošću, čestim primanjem 
sv. Sakramenata, svojim marom u poha¬ 
đanju službe Božje i svojom iskrenom 
privrženošću gospodinu župniku. 

O toj vjernosti i privrženosti njihovu 
duhovnom pastiru u danima njihove ku¬ 
šnje doživio sam dragocjene primjere. 
Zamoljeni za bilo što, oni bi uvijek od¬ 
govorili: »Pitat ćemo Mosen Ramona 
(gospodina Ramona)«. 

Odlični su dokazi kršćanskoga duha 
što sam ga vidio u toj obitelji. Ni od jed¬ 
noga od njih, ni od bake, ni od roditelja, 
ni od djece nisam čuo ni jednu jedinu 
riječ mržnje ili prezira prema Jozefini- 
nom ubojici. I nikakva traga taštine, ka¬ 
da su im dru^ čestitali, što imadu u 
obitelji takvu junakinju. Za njih je nje¬ 
zino držanje u strašnoj kušnji bilo ne¬ 
što naravno i nisu vidjeli neku drugu 


mogućnost. Prigodom jedne moje posjete 
u bolnici, rekla mi je tamošnja nadstoj- 
nica Majka Babila Urquizu: 

»Kad biste vi doživjeli, kako ova do¬ 
bra gospođa, majka ove djevojčice, po¬ 
maže maloj kod priprave i zahvale za sv. 
Pričest, onda biste shvatili sve«. 

lOZEFINA 


Kakvo stablo, takav plod. Nakon 23 
godine braka primilo je stablo Vilaseca- 
-Alsina bogat i vrlo dragocjen plod. Svih 
sedmero djece zajedno sačinjavaju nje¬ 
govu krošnju, njegovo veselje i njegov 
ponos. U pogledu svakog djeteta sjaji se 
dobrota srca. Iz svih zrači svježi dah 
prijaznosti, i kad se čovjek toga sječa, 
zastiđuje se. No Bog je bacio svoj pogled 
na Jozefinu, da je kao putokaz i opo¬ 
menu izdigne iznad prerano zrelog poko¬ 
ljenja, koje se utapa u mulju, i kao od¬ 
govor na prezir, kojim susreće nepro¬ 
mjenljive ćudoredne vrednote. 

9. ožujka 1940. rodila se Jozefina Vi- 
laseca u Horti de Avinyo. Već slijedećeg 
dana krštena je u župnoj crkvi i dobila 
dme Jozefina, Franciska, Asuncion. Tom 
revnošču, da dijete dadu tako brzo kr¬ 
stiti, roditelji su lijepo posvjedočili svo- 
22 ju vjernost prema Crkvi, koja toliko pre¬ 
poručuje, da se djeci što prije podijeli 
taj prvi sakramenat. Ona to ne prepo¬ 
ručuje samo zbog smrtne opasnosti, koja 
manje više lebdi nad svakim novoro- 


đenčetorn, liego i zato, da liiU preporod 
na život milosti ne bude predugo uskra¬ 
ćen. 

2.studenoga 1941. primila je Jozefina 
svetu Krizmu iz ruku današnjega bisku¬ 
pa yichy-a, tada o. Juan Perello SS. CC., 
koji je sada po tom djetetu primio dra¬ 
gocjeni plod pastirske revnosti za svoju 
biskupiju. (Napomena: U nekim bisku¬ 
pijama u Španjolskoj podjeljuje se sv. 
Krizma vrlo rano). 

Sa 4 godine počela je Jozefina poha¬ 
đati osnovnu školu, da se nauči šivati i 
ostale potrebne stvari. 

U svemu dobro spremljena, više ure¬ 
šena anđeoskom nevinošću negoli ze¬ 
maljskim odijelom, u bijelo obučena, a 
duša joj kao miomirisni ljiljan, — pri¬ 
mila je 12. lipnja 1949. svoju prvu svetu 
Pričest. Pod dobrostivim pogledom Bla¬ 
žene Djevice Isus je kod pričesne klupe 
u župskoj crkvi zauvijek osvojio srce, 
koje če se radije dati izbosti bodežem 
nego dopustiti da grijeh uđe u nj i da 
ga okalja. Pokraj roditeljske kuće nači¬ 
njena je snimka male Jozefine. U ruci 23 
joj je klasični ljiljan. Držala ga je visoko 
pred svijetom, koji ga sada zadivljen 
promatra kako se krvavo zacrvenio zbog 
strašne smrti. 



u roditeljskoj kući, u župnoj crkvi i 
u školi, na ova tri mjesta, koja čuvaju 
dragocjene tragove njezina života, ona 
se dalje odgajala. Premda je bila izabra¬ 
na duša, njezin se zemaljski život odvijao 
kao kod svakog drugog djeteta. Ipak je 
nad tim životom lebdio svijetli sjaj po- 
božnosti i nevinosti, koji sada probija 
kroz divnu žrtvu života i razvija se u 
sjajno svjetlo. 

Sa 12 godina i 9 mjeseci Jozefina je 
bila jake tjelesne građe, ali srednjeg sta¬ 
sa. Crvenkasta kosa, velike sjajne oči, 
ugodni dojam seoske djevojčice, sve se 
tako lijepo slagalo s umiljatim smije¬ 
škom, koji nikada nije iščezavao s nje¬ 
zina lica. Nije bila ni posebno lijepa ni 
ružna, ali iz njezine male pojave stru¬ 
jalo je nešto, što je osvajalo srca i uli¬ 
jevalo poštovanje te privuklo pažnju 
svih, koji su je vidjeli ili dolazili s njo¬ 
me u dodir. 

To su podaci i obilježja Jozefinina 
vanjskog života, kako su sačuvani u ar¬ 
hivi župne crkve i u sjećanju ljudi, koji 
su je poznavali i s kojima sam sam dola¬ 
zio u dodir. Međutim, bit će dobro, da 
promatramo i njezino nutarnje raspolo¬ 
ženje, kakvo se pokazivalo u posljednjoj 
godini njezina kratkog života. 


IZVANA !■ IZNUTRA 


Mjesna učiteljica, gospođa Mercedes 
Torralba de Damas, imala je Jozefinu 6 
godina u svome razredu. Ona pripovije¬ 
da, kako je djevojčica posebno voljela 
ručni rad i crtanje i da je spretnije ba¬ 
ratala brojevima negoli slovima. Premda 
je u ostalim predmetima postizavala je¬ 
dva prosječne uspjehe, nadmašila je sve 
saučenice u znanju katekizma i biblij¬ 
ske povijesti. 

U malom selu, u jednoličnom kreta¬ 
nju od kuće do škole i od škole do polja, 
njezina nutarnja narav nije imala prili¬ 
ke da se jasnije istakne. Pupoljak je tre¬ 
bao još sunca i drugu okolinu, da se 
otvori još veći i ljepši. 

Da se obitelj malo rastereti, smjestili 
su Jozefinu 15. travnja u samostan Slu¬ 
žbenica Presvetog Srca Isusova u Avi- 
nyo, koje su ondje vodile »Jaslice« za 
djecu tvorničkih radnica. Tamo će ona 
pomagati u nadzoru najmanjih, proširi¬ 
vati svoju vjersku izobrazbu i polaziti 




jednu veŽemju školu. Za nagradu ce 
osim stana i hrane primiti od vremena 
do vremena po koju haljinu. 

Za vrijeme tih 6 mjeseci u Avinyo-u 
pokazala se Jozefina onakva kakva je 
bila: kao nedužno i pobožno dijete, s 
pogreškama, koje inače imaju djevojčice 
njezine dobi. Ali, primjećivala se kod nje 
velika iskrenost i posebna ljubav prema 
čistoći. 

Nije se mnogo razumjela u dječje 
igre. Zato su je njezine vršnjakinje pre- 
zirale, a ona je tražila društvo najmanjih. 

Više puta je iz vlastite pobude svo¬ 
jim malim štićenicima tumačila kateki¬ 
zam i onda ih ispitivala. Tu i tamo to¬ 
liko se rasrdila na jednu svoju druga¬ 
ricu, da ju je počela zlostavljati. Ali to 
su bili rijetki ispadi njezina karaktera, 
što ga je inače znala svladavati i u tome 
napredovala. 

Ponešto sladokusna popustila bi koji- 
put zamamljivosti ili želji za kojom po¬ 
slasticom, te bi potrošila male napojnice, 
koje je primala, na slatkiše što ih je 
onda rado podijelila povjerenim joj ma¬ 
lišanima. 

Bila je poslušna i prijazna, ali koji- 
2g put ponešto rastresena u vršenju naloga, 
koje je primila. U takvim slučajevima 
ponizno bi primila ukor ili opomenu i 
sama od sebe molila za oproštenje bez 
mnogo svladavanja. 


Mogla se u njezinu odijevanju otkriti 
iskrica taštine; u svojem je nastupu bila 
nada sve skromna. Vrijedno je napome¬ 
nuti, da je i po navršenoj 12. godini, 
unatoč ismjehivanju i ruganju njezinih 
drugarica, ustrajala kod toga, da nosi 
duge čarape. 

Jozefina je imala kristalno čistu dušu, 
u kojoj bi se odmah zapazila svaka laž 
ili neiskrenost. Nikada nije prisvajala 
novac za sebe. Jednog dana pojavila se 
s lučićem i medaljicom oko vrata. Osu¬ 
mnjičili su je, da je 10 pezeta za to 
ukrala. Ali ona je mogla na to odgovoriti, 
da je dobila dvije napojnice po 5 pezeta. 
Pošto je stvar ispitana, dobre su redov¬ 
nice rado odobrile upotrebu novca. 

Smijala se mnogo i vrlo je rado pje¬ 
vala pjesme, koje je naučila na vjeronau¬ 
ku ili prigodom pučkih misija. Znala je 
također i nekoliko katalonskih narodnih 
pjesama. 

Ni u Horti ni u Avinyo-u nije nikad 
izostala od nedjeljnog vjeronauka. Tako 
potvrđuju župnici ovih mjesta, gospoda 
Vila i Rosich i kapelan Anglada. 

Nije bila tugaljiva. Njezine drugari¬ 
ce iz Avinyo-a kažu, da je ondje samo 
jednom plakala, i to kad se opraštala od 
časnih sestara. 



No najjasnije se očitovala njezina 
mala ličnost u izvanrednoj pobožnosti, 
koja je neobična za njezinu dob i za 
prilike, u kojima je živjela. Njezina se¬ 
strična Coloma Alsina, s kojom je prvih 
tjedana boravka u Avinyo-u zajedno 
spavala, pripovijeda, da Jozefina nikada 
nije propustila jutarnju i večernju mo¬ 
litvu. Njezin župnik izjavljuje, da je 
počela razmatrati i da je redovito obav¬ 
ijala ispitivanje savjesti. 

Svake nedjelje i blagdana, katkada i 
pod tjednom, osobito svakog prvog pet¬ 
ka i svećeničke subote, primala je svetu 
Pričest. Za vrijeme svoga boravka u 
Horti često je pohađala Presveti Sakra- 
menat i morala je za to tražiti dopuštenje 
od župnika, jer je crkva u tim poslije¬ 
podnevnim satima bila zaključana. U 
Avinyo-u pohađala je Presveti Sakrame- 
nat svaki đan, a voljela je to činiti, po 
mogućnosti, u pratnji djece. 

Njezino se srce upravo prelijevalo u 
štovanju Majke Božje. Malo iza njezina 
rođenja dobra ju je majka, jednako kao 
i svu njezinu braću, prikazala Majci Bo¬ 
žjoj u Fusimanya-i, koja je u djetinjstvu 
sv. Antuna Maria Claret odigrala tako 
veliku ulogu. Vrlo rano je Jozefina nau¬ 
čila predmoliti Krunicu, koju nije propu¬ 
stila ni jedan dan. Njezina učiteljica pri¬ 
povijeda, kako je bilo milina promatrati 


Jozefinu, kada bi za vrijeme obuke na¬ 
stupio koji slobodan čas, a ona bi onda 
tiho za sebe molila, a pogled bi joj ne¬ 
pomično počivao na slici Majke Božje, 
koja visi na zidu u školi. Na duljem putu 
cestom ili kroz polja uvijek je običavala 
moliti Krunicu. Kad je tako išla jednog 
dana sa svojom sestričnom Colomom, 
reče najednom; 

»Kad nas bude netko pitao, kako je 
daleko od Avinyo-a do Horte, mi ćemo 
reći: tri Krunice.« 

I zaista je znala kojiput tako odgo¬ 
voriti onima, koji bi pitali za udaljenost: 
»To iznosi toliko i toliko Krunica«. 

Tko bi mogao prijeći preko toga da 
je Jozefina rasla u svetom strahu Bož¬ 
jem, u ljubavi prema kreposti i kršćan¬ 
skom savršenstvu! 

Gospodin joj je doduše namijenio 
strašnu borbu, ali joj je ujedno dao i za 
to potrebnu milost. Kroz prozor one so¬ 
be, u kojoj se odigrao strašni napadaj, 
vidi se kapelica naše drage Gospe od 
Fusimanya. Sigurno je Majka Božja bila 
prisutna, da hrabri svoju kćerku i da 
svojom nogom i ovaj put zgazi sotonski 
bijes. 


BOGU UGODNA ŽRTVA 


Jozefinin boravak u samostanu i u 
»Dječjim jaslicama« u Avinyo-u morao 
je završiti. To su jednodušno zaključile 
nadstojnica kuče Majka Marija Molist i 
djevojčina majka. JTozefina se morala 
vratiti roditeljskoj kuči. 

Posljednjih dana njezina boravka u 
Ayinyo-u održane su u mjestu pučke mi¬ 
sije. Jozefina je slušala toliko propovi¬ 
jedi, koliko su joj dužnosti dopuštale. 
Nije mogla primiti bolju pripravu za 
tvrdo iskušenje, što ju je čekalo. 

Neke Jozefinine prijateljice javile su 
župniku i njegovu suradniku u Avinyo, 
da je misionar prigodom jednog svog 
nagovora pripovijedao djeci o životu 
svete Marije Goretti i na koncu pitao: 

»Draga moja djeco, ako biste se na¬ 
šle u istom položaju kao Marija Goretti, 
biste li postupale kao ona?« 

»Da, Velečasni!« odgovorili su svi kao 
u jedan glas. 

I djevojčice kažu kako se Jozefina, 
koja je sjedila u prvoj klupi, digla te je 
brže i glasnije poviknula nego ostale, 


Ostale djevojčice ne sjećaju se ove 
zgode. No kako bilo da bilo, sigurno je 
to, da je Jozefina za svoju anđeosku či- 
stoču osjećala odgovornost. Ona je to 
dva ili tri puta dokazala, izbjegavajući 
izvjesna društva i odlučno se uklonila 
njihovim zavodničkim namjerama. 

Sigurno je, a i dokazano je, da joj je 
surovi napadač u danima prije krvavog 
događaja pokazao znakovima svoju že¬ 
lju, koju je nevino dijete u pravom smi¬ 
slu shvatilo, jer je Jozefina u nedjelju 
prije svoje žrtve rekla svojoj majci, da 
joj se boravak u »Salabamadi«, mjestu 
njezinog mučeništva, ne sviđa. 

»...jer Jose je zao«. 

Dobra žena nije pravo shvatila ovo 
obrazloženje, i kako je mislila, da je on 
samo neprijazan prema Jozefini, odgo¬ 
vorila je: 

»Ali ti se moraš vratiti onamo, Joze¬ 
fina. Strpi se samo još nekoliko dana, 
ier se ne možemo zamjeriti gospođi Do- 
lores«. (Tako se zove gospodarica Sala- 
barande). 

To je bilo 30. studenog, a ugovor je 
trajao do 8. prosinca, do blagdana Bez¬ 
grešnog Začeča Marijina. 

21. listopada napustila je Jozefina sa¬ 
mostan u Avinyo i vratila se u roditelj¬ 
ski doiPt 

u domaćem župnom dvoru upravo se 
uvježbavao pastirski igrokaz za Božić. 
Jozefina je bila oduševljena, jer je tre- 
bala predstavljati anđela kod jaslica. 

Promisao Božji! ... Na Božić uveče 
u osam sati veliko je mnoštvo ljudi če¬ 
kalo pred župnim dvorom u Horti po¬ 
vratak svoga župnika iz Manreze, da on 
odluči, hoće li se davati pastirski igro¬ 
kaz ili ne. U istom času u susjednom 
gradu prolazilo je mnoštvo ljudi s udiv- 
Ijenjem pokraj bijelog tijela Jozefinina, 
koje je ležalo na odru, okruženo svije¬ 
ćama. 

Roditelji anđeoske pokojnice sami su 
prisilili neodlučnog župnika, da se bo¬ 
žična predstava ipak održi. 

Zar nije bio san njihove kćeri da 
predstavlja anđela kod jaslica, kako ju 
je Mosen Ramon pri posljednjem posje¬ 
tu u klinici zamolio? 

U onoj noći mira Jozefina više nije 
»predstavljala« anđela. Ona je sada bila 
anđeo, sjajni i pravi anđeo u nebeskom 
Betlehemu! 


NA MJESTU KUŠNJE 


Jedanaestog studenog stigla je Jozefi¬ 
na na imanje vlastelinstva »Salabarna.da« 
u Artes. Došla je samo za nekoliko dana, 
samo do 8. prosinca, da gospodarici dvo¬ 
ra, udovici Dolores Guardiola de Alsina, 
pravi dmštvo i da joj pomaže u sitnim 
kućanskim poslovima, dok ne stignu no¬ 
vi upravitelji, koje već očekuju. 

»Salabamada« je bogati dvorac na 
sjevernoj granici ravnice Bages. Kuća je 
velika, u dobrom stanju, a njezino ši¬ 
roko pročelje gleda na 2 km udaljeni 
Artes, do kojega vodi iz »Salabarnade« 
uski poljski put. Na jednoj uzvisini, iz- 
rneđu borova i vinograda, diže se osam¬ 
ljena i povučena u predjelu koji nema 
dmgog čara osim dalekog obzorja, na 
čijoj se pozadini ističe predivno gorje 
Montserrata. 

U kući je živio mladi, snažan čovjek, 
visoka uzrasta i simpatične vanjštine 
(star 24 godine); zvao se Jose Garriga 
Junyent i vodio brigu za stoku. Premda 
je njegova obitelj i sama živjela na dvor¬ 
cu, zvanom La Travera, u blizini »Sala- 



barnade«, on je ipak već služio i na dru¬ 
gim dvorcima u okolici Artesa i ravnici 
Vich * 

*) životopis Jose Garriga: 

Rođen je godine 1928. u Expeltii, kotar Igua- 
lada, pokrajina Barcelona. Odande je njegova 
obitelj doselila u Hortu de Avinyo, gdje mu je 
umrla majka, kad mu je bilO' 9 godina. Sa 12 
godina, nepismen, stupio je prvi put u službu 
kao sluga u dvorcu Aliberch kod Santa Eulalia 
de Riuprimer; nakon 4 godine prešao je na dvo¬ 
rac Ricart kod Malla i tamo ostao 5 godina, do 
nastupa vojne obveze. Tada je počeo zanemari¬ 
vati svoje vjerske dužnosti, dok ih je prije 
obavljao. Također je s obiteljima svojih gospo¬ 
dara molio Krunicu. Njegovo je vladanje bilo 
zadovoljavajuće, premda nije pokazivao naroči¬ 
tu volju za rad. Ima dvije godine starijeg brata, 
4 godine mlađu sestru i 1 polubrata, jer se nje¬ 
gov otac po drugi put oženio. Njegova obitelj 
živi i radi na dvorcu La Travera. (Nap. pre¬ 
vodioca). 

Jose je tvrde naravi, malo ili skoro 
ništa religiozno obrazovan, prilično za¬ 
tvoren, no iza te svoje zatvorenosti daje 
naslutiti žestok i strastven temperame- 
nat. 

Govorio sam s njim nekoliko puta u 
kotarskom zatvoru u Manrezi i tom se 
prilikom svaki put pokazao uljudan i 
razgovorljiv. 

Dva mjeseca je bio u kući, vršeći svo¬ 
je dužnosti. Po mišljenju gospodarice, 
gospođe Dolores Guardielo, i njezinog 


zeta Jose Ouintana, koji živi u Artesu te 
dnevno posjećuje »Salabamadu«, nije bi¬ 
lo vidjeti nikakva znaka, koji bi upozo¬ 
ravao na oprez. 

U prvim je danima vesela i otvorena 
narav Jozefinina trpjela zbog iznenad¬ 
ne osamljenosti. Teško joj je bilo, što se 
morala odvojiti od svojih prijateljica i 
svoje obitelji. No brzo se prilagodila, 
igrala se s unucima svoje gospodarice, 
polazila u šumu tražiti gljive, pjevala, 
te je u dobroj gospođi Dolores našla 
majku i odličnu prijateljicu. 

Budući da je znala da će boravak 
ovdje biti samo kratak, uzimala je sve 
ravnodušno, osim igre s djecom i časo- 
va, koje je provodila s gospodaricom. 

Nedjeljom je smjela otići kući, i svat¬ 
ko ju je smatrao najsretnijim bićem na 
Jedino je ona sama. s onim naj¬ 
finijim osjećajem, koji se mogao poro¬ 
diti samo iz svetog straha Božjega, već 
iz daljine otkrila svjetlucave oči vuka. 

NE! 


Još prije nego Crkva izlije na nas sve¬ 
tu krsnu vodu, daje da preko naših ku¬ 
mova odgovorimo sotoni, grijehu i za¬ 
vodljivosti svijeta trostruki NE! 

Od prve spoznaje našeg razuma, naš 
život mora biti stalni NE protiv triju 
neprijatelja duše: protiv svijeta, đavla 
i tijela. 

Stalni NE, koji je povezan s manje 
ili više napora, prema jačini napadaja 
i boje u koju se zaodijeva. 

Pred bijelu dušu djevojčice stupilo je 
zlo kao surova i ubojita pojava, okru¬ 
žena crnim i odvratnim zadahom truleži. 
Zato je njezin NE morao biti odrješit, 
junački i smrtonosan. 

Možda je jednom nad dvorcem vidje¬ 
la jastreba, kako se spustio u dvorište, i 
kvočki, koja je prestrašena udarala krili¬ 
ma, silom oteo bespomoćno pile. 

4. prosinca ustala je Jozefina kao o- 
bično i molila svoju svagdanju jutarnju 
molitvu. Sigurno je pri tome svoj uobi¬ 
čajeni uzdah: »O Verge i Mare de Deu« 


— »O Djevice i Majko Božja« nesvjesno 
još usrdnije molila nego prije. 

U sjeni jastreb je oštrio svoje pand¬ 
že. Pilence je veselo trčalo po kući, ne 
sluteći ništa zla. 

Ali sa svog prijestolja iz Fusimanya 
bdjela je Djevica Marija nježnom maj¬ 
činskom ljubavlju nad svojom kćeri. 

U deset sati i četvrt njezina je gospo¬ 
darica morala poći u Artes kupovati neke 
stvari. Jose i Jozefina ostali su sami u 
kuhinji, gdje su upravo doručkovali. 

I došlo je do toga, da je mladić iz¬ 
razio zahtjev, a djevojčica ga je oštro 
odbila; zatim je počela borba. Da je za- 
plaši i slomi njezin otpor, mladić je 
konačno pritisnuo glavu djevojčice na 
bazen za pranje suda u kuhinji, zarezao 
joj nožem malo kožu na vratu i od zle 
strasti zaslijepljen, nemilosrdno joj je 
pokazao krv. Ponovio je zahtjev, i pono¬ 
vo bio odbijen. Zatim je djevojčici uspje¬ 
lo da se oslobodi napadača. Otrčala je 
u susjednu sobu i pokušala se iznutra 
zaključati. Ali surova snaga mladog čo¬ 
vjeka bila je jača, i nije joj uspjelo po¬ 
sve zatvoriti vrata. Po treći put zahtjev 
i odbijanje. Tada se, sav bijesan, što nije 
mogao ništa postići, bacio na malu ju¬ 
nakinju, zadao joj dva uboda nožem u 
lijevu stranu grudi i teško joj izranio 
vrat. 




Sudski liječnik iz Manreze Dr. Puig 
Vilajoana, koji ju je pregledao, ustano¬ 
vio je slijedeću diagnozu: Jedan popre¬ 
čni rez na prednjem dijelu vrata, koji 
je prerezao dvije trećine dušnika; dva 
uboda u prednji dio ramena lijeve po¬ 
lovice grudi, u blizini srca; rane na dla¬ 
novima sa naročitim obilježjem povrede 
kod obrane. 

Jozelina je pala, strašno krvareči, na 
pod i onesvijestila se. Nakon nekog vre¬ 
mena došla je malo k svijesti, i, kako je 
kasnije pričala njezina majka, molila je 
za to vrijeme tri Zdravo Marije Majci 
Božjoj i čin savršenog pokajanja, jer je 
mislila da će morati umrijeti. U inače 
praznoj sobi bila je samo grijalica i gore 
na zidu visjela je slika Majke Božje, 
koja je nemoćnoj djevojčici ulila jakost 
mučenice. A na krvavom podu, izgledao 
je njezin tragično ispruženi lik kao da 
ponavlja: »NE, i opet NE!« 


lozefiiia u Ulinici naUoa prve operacile (sViha gore) 


lozefina nabon 12. prosinca. 05eL?uie se da će 
ozdravili (sliba dolje) 



PRVA POMOĆ I^PRIJEVOZ 
U MANREZU 


Gospođa Dolores Guardiola kao da 
je osjetila neki nutarnji glas, koji je zove 
kući. Toga dana vratila se kući ranije ne¬ 
go obično. 

Bilo je jedanaest i po sati, kad je sti¬ 
gla; bila je dakle izvan kuće samo nešto 
više od jednog sata. Kako joj Jozefina 
nije došla ususret, što je inače uvijek 
učinila, začudila se. Pa to je bilo tako 
prijazno dijete... Nije čula ni njezina 
glasa ni hodanja ni pjevanja po kući, 
što joj je bilo još čudnije. Sirota mala! 
Dok su anđeli pjevali: »Salvete, flores 
martyrum!« (Zdravo, mučenički cvjeto¬ 
vi!), himnu blagdana Nevine dječice, 
(dan, kada če biti sahranjena), pisala je 
njezina tekuća krv junačku pjesmu nje¬ 
zine jakosti po crtama između ploča na 
podu. 

Gospodarica se zabrinula i počela je 
dozivati i tražiti po sobama. Konačno ju 
je našla na mjestu gdje je izvršen napa¬ 
daj, — u maloj sobici pokraj kuhinje, 
koja ima prozor prema pročelju kuće. 


ali nema drugih vrata, kroz koja bi Joze- 
fina mogla pobjeći dalje. Premda je go- 
spođa mislila, da je djevojčica već mrtva, 
prenijela ju je u svoju vlastitu sobu, za- 
joj koji je još uvijek krvario 

i počela joj trljati sljepočice. 

Nakon nekog vremena došla je dje¬ 
vojčica rnalo k svijesti i na pitanja svoje 
gospodarice mogla je znakovima dati ra- 
zurnjeti, da je Jose bio napadač. Prere¬ 
zani dušnik onemogućio joj je govor. 

Gotovo nesvijesno počela je odvažna 
žena jakim glasom dozivati Jose-a. Sa 
cigaretom u ustima došao je on gore po 
stepenicama, koje s trijema i predvorja 
vode u gornje spratove, ušao je u sobu, 
a da se nije odazvao na dozivanje. Mislio 
je, da je Jozefina mrtva. 

»Što si učinio, Jose?« — upita ga 
gospodarica. 

»Ja? Ništa!« — odgovori on suho¬ 
parno. 

»Da, ti! Što si Jozefini učinio?« 

»Jozefini? Ništa!« 

»Pa ona mi je sama kazala«. 

»Ona je kazala? Pa zar još živi?« 

»Jest«. 

»Spopao me zao Čas,« rekao je zbu¬ 
njeno i pokunjeno. 

Taj sam izvještaj čuo nekoliko puta 
od same gospođe Guardiola, i svaki put 
je pri tome bila tako potresena kao prvi 
dan. Vrijedno je također napomenuti, da 


taj izvještaj ponavljaju uvijek točno 
istim riječima, kao da je snimljen na 
magnetofonsku vrpcu. 

Gospodarica i sluga, zajedno su orga¬ 
nizirali brzu prvu pomoć za nastradalo 
žrtvu. Gospođa je žurno otišla u Casa- 
novu, najbliže imanje, udaljeno jedva 1 
km od Artesa, da uzmogne odanle tele¬ 
fonirati. Sluga se uputio u Artes da oba¬ 
vijesti gospodina Ouintana, zeta svoje 
gospodarice, kako bi što hitnije došao 
u pomoć. 

Raspoloženje Jose-a povoljno se pro¬ 
mijenilo. Djevojčica nije umrla, i tako 
sve skupa neće imati više nikakve važno¬ 
sti. Bilo je potrebno, da se ona što prije 
izliječi. Sjeo je dakle na bicikl i odvezao 
se u Artes. Tako mi je sam pripovijedao, 
kad sam ga prvi put posjetio. 

Najžurnije došli su dakle: liječnik iz 
Artesa Dr. Salvator Badia, dva policajca 
»Guardia Civil«, jedan podoficir i neki 
drugi čovjek iz istoga mjesta. 

Improvizirana je nosiljka — dvije 
motke povezane konopcima, a na njih 
su položili madrac i nekoliko pokrivača. 
Jose je sam pomagao nositi svoju žrtvu. 
Tako su stigli do dvorca, koji se zove 
»Riusech«. Tamo je čekao taksi, koji je 
djevojčicu prevezao u Artes. 


Iz Artesa nazvali su Kliniku sv. Josi¬ 
pa u Manrezi i zamolili da prime djevoj¬ 
čicu. Za vrijeme tih priprema ostala je 
Jozefina sama s jednom susjedom, go¬ 
spođom Terezom Piella de Bach. Ova je 
pričala s Jozefinom, i vrijedno je spome¬ 
nuti, što se u to vrijeme među njima 
zbivalo: 

Jozefina je spavala. Gospođa ju je 
probudila da joj, kako je liječnik nare¬ 
dio, ulije gutljaj kave. Razbudila se malo 
i pogladila gospođu. 

»Je li ti sada dobro?« 

Potvrdni znak. 

»Tko ti je to učinio?« 

»Jose« odgovorila je usnicama. 

»Sigurno nije opasno, i kada ozdraviš, 
poći ćemo zajedno u Fusimanya-u da se 
zahvalimo Majci Božjoj.« 

Tada je dijete široko otvorilo oči, na¬ 
smiješilo se i dvije suze ganuća pojavile 
su se u njezinim očima. Tako je ostala 
nekoliko sekunda. 

Jastreb ... pile ... kvočka. 

Nema sumnje, Jozefina je uvijek osje¬ 
ćala prisutnost Majke Božje: i dok se 
morala boriti s napadačem, zatim u ne¬ 
svijesti, pa u polusnu, uvijek. Više puta 
je prevalila put do Fusimanya-e, moleći 
Krunicu — to svoje brojilo za kilometre 
— i sigurno je za svaku ružu s koje je 


skinula latice i sipala ih Majci Božjoj, 
primila od nje majčinski cjelov. 

U to vrijeme, mač neizvjesnosti žabo 
se u srce Jozefinine dobre zemaljske 
majke, kad je čula o nesreći, što je za¬ 
desila njezinu kćerku. 

U pola četiri poslije podne bila je 
Jozefina primljena u kliniku u Manrezi, 
koju vode Kćeri sv. Josipa, a liječnici 
Armando Redondo (opća kirurgija) 
i Dr. Francisco Rafat (specijalista za 
vrat, nos, uši) uzeli su je smjesta na 
operaciju. 

Svih se duboko dojmio nepokolebivi 
mir, koji je djevojčica pokazala za vrije¬ 
me zahvata i raznih naknadnih liječenja, 
iako su neka od njih bila vrlo bolna te 
su se morala obavljati bez sredstava za 
uspavljivanje. 

Njezina dobra majka počela je svoje 
bdjenje kraj bolesničke postelje, i kroz 
21 dan, koliko je Jozefina morala biti u 
bolnici, nije dala, da je tko zamijeni. 

Još istoga dana, u jedanaest sati u 
noći, primila je Jozefina posjetu već spo¬ 
menutog sudskog liječnika, te ženskog li¬ 
ječnika Dr. Ramona Llatjos. 


Kraj Jozefinina odra (sliba gore) 
Jozefina u lijesu (sliba dolje) 




slijedećeg dana bila je ispitana od 
istražnog suda u Manrezi, a njezine izja¬ 
ve o tom činu i njegovim okolnostima 
stavljene su u zapisnik. 

Veoma je vrijedno spomenuti, da se 
djevojčine izjave potpuno slažu s onima, 
što ih je dao napadač Jose Garriga Juny- 
ent, koji je bio preslušan poslije nje. 

Siromašna i nepoznata seljačka dje¬ 
vojčica pojavila se pred očima svijeta, 
i uskoro je trebala postati predmetom 
pažnje i divljenja po cijelom svijetu. Bi¬ 
la je kao bademov cvijet, što je pao na 
put kojim prolaze svi ljudi i kojega je 
miomiris morao osjetiti svaki prolaznik. 


RAZLOG NJEZINAIOPIRANJA 


Ovdje počinje moj duhovni susret s 
Jozefinom, susret koji smatram djelom 
Providnosti, i koji je neopisivo djelovao 
na mene. 

Već sam na početku ovoga kratkog 
životopisa spomenuo da sam 4. prosinca, 
obavljajući svoje svećeničke dužnosti — 
radilo se o jednom krštenju — bio nazo¬ 
čan u klinici sv. Josipa, koja je pripadala 
području moje župe. Jedan od liječnika 
izvijestio me je, da je dopremljena u 
kliniku djevojčica, izranjena nožem na 
tajanstveni i strašni način, i dodao da 
ima dojam, da je to slučaj kao u Ma¬ 
rije Goretti. 

Vijest me se odmah duboko dojmila. 
Isti me liječnik poveo u sobu bolesnice, 
gdje su bile prisutne i njezina majka i 
nadstojnica kuće Majka Babila Urquizu. 

Upravo je bila dopremljena iz opera- 
cione dvorane, i njezino je stanje u tom 
času bilo zabrinjavajuće. Mogla je sva¬ 
kog časa umrijeti, i nismo smjeli gubiti 
vrijeme. Bilo je važno doznati za događaj 
i za njegov uzrok. Sada, nakon opera- 


čije, mogla je već malo govoriti, iako je 
bio potreban veliki oprez. U prisutnosti 
njezine majke i nadstojnice počeo sam 
je dakle ispitivati. 

»Tko te je tako izranio?« 

»Sluga Jose«. 

»Zašto ?« 

»Jer mi je htio nešto učiniti«. 

»I zašto nisi pristala?« 

»Perque aixo no es pot fer, que es 
en pecat«. (Jer se to ne smije učiniti, 
jer to je grijeh). 

»A jesi li mu tako kazala?« 

»Da, gospodine. I svaki put, kad sam 
to rekla, bivao je još bjesniji i zadao mi 
još više boli«. 

»Vrlo dobro, dijete, vrlo dobro. Po¬ 
nijela si se kao svetica«. 

Zatim su je pitale i majka i nadstoj- 
nica, kako se to sve zbilo. Pitanja su 
postavljale u razmacima, jer je postala 
umorna, a dala je izjave onako, kako je 
ovdje zabilj eženo. 

Zatim sam opet nastavio: 

»Čuj, Jozefina, je li ti bio poznat ži¬ 
vot Marije Goretti?« 

Široko je otvorila oči, bila je u ne¬ 
prilici i nije ništa odgovorila. Tada joj 
48 je počela nadstojnica — uz pomoć maj¬ 
ke — pripovijedati o maloj talijanskoj 
svetici. Najednom reče mala: 

»O pa da! To sam već čula na misi¬ 
jama u Avinyo-u«. 


Tada je upitah: »Znadeš li da je Ma¬ 
rija Goretti oprostila svome ubojici?« 

»Pa i ja opraštam Jose-u«, odgovorila 
je brzo. 

Na to sam dodao: »Sutra je prvi pe¬ 
tak, želiš li se pričestiti?« 

»Da, gospodine; a svetu Pričest pri¬ 
kazat ću za obraćenje Jose-a i da bude 
dobar«. 

»Vrlo dobro, Jozefina,« reče majka. 
»I ja ću primiti svetu pričest na istu 
nakanu«. 

Nisam mogao — iskreno da kažem 
— sakriti svoje ganuće pred tim pleme¬ 
nitim i hrabrim kršćanskim držanjem 
majke i kćerke. 

Tko je Jozefinu samo jednom, za vri¬ 
jeme njezina boravka u klinici, osobno 
doživio, složit će se sa mnom, da je 
njezinu biću bilo nemoguće lagati ili 
pretjerivati. Bila je kristalno čista duša 
kao kap rose na cvjetnoj latici. 


TRI SLIJEDEĆA TJEDNA 


Drugog dana poslije dolaska u bolni¬ 
cu izgledalo je da nastupa poboljšanje. 
Jozefina je primila posjet svoga oca, bra¬ 
će i sestara, kao i nekoliko drugih osoba. 
Među ovim posljednjima bila je i gospo¬ 
darica »Salabarnade« i njezin zet Jose 
Ouintana, koji se na dirljiv način brinuo 
za Jozefinu. Među posjetiocima nije ta¬ 
kođer izostao njezin župnik i neke druge 
osobe, koje su njezinoj obitelji bile bliže 
poznate. 

7. prosinca zadala je Jozefina svima 
veliki strah. Sredinom prijepodneva na¬ 
pao ju je grč u dušniku, i izgledalo je da 
bi je moglo svakog časa ugušiti. No li¬ 
ječnici, koji su neprestano s najvećom 
pažnjom bdjeli nad malom bolesnicom, 
zahvatili su pravovremeno i spasili je 
rezom dušnika, što su ga uspješno izveli 
u najvećoj brzini. 

Prije nego su je odvezli u operacionu 
dvoranu, dao joj je zavodski svećenik 
Juan Vall svetu popudbinu i bolesničko 
Pomazanje. 


Odonda mogla je dobro disati kroz 
cjevčicu, umetnutu u vrat, ali nije mogla 
više govoriti. Uvijek je čvrsto držala u 
ruci malu olovnu figuricu Majke Božje 
Lurdske, dar sestre, što ju je njegovala. 
Brinula se sada i za to, da joj uvijek 
bude na dohvat olovka i mali blok, da 
mogne pismeno saopćiti, što nije mo¬ 
gla usmeno. 

Istog dana, 7. prosinca, kada ju je 
napao grč, održano je u Manrezi bisku¬ 
pijsko zborovanje pripravnica Katoličke 
Akcije, kojemu sam predsjedao kao za¬ 
mjenik biskupijskog vođe. Za temu je 
poslužio nagovor, što ga je sv. Otac odr¬ 
žao 30. rujna talijanskim pripravnicama 
Katoličke Akcije. U svom zadnjem pre¬ 
davanju, u kojem sam razrađivao temu 
o svetoj čistoći, govorio sam prisutnima 
o uzornom i junačkom držanju male Jo- 
zefine Vilaseca. Svi su bili potreseni, 
premda su neki od nazočnih već nešto 
čuli o tom događaju. 

Biskupijske i kotarske voditeljice od¬ 
lučile su da posjete Jozefinu. U znak pa¬ 
žnje kupile su joj na dar neobično lijepi 
kip Majke Božje. Jedna se skupina upu¬ 
tila prema klinici, no samo su biskupij¬ 
ska voditeljica Montserrat Passola i bi¬ 
skupijska voditeljica pripravnica Rosa 
loguč ušle u Jozefininu sobu, da joj pre- 
dadu sliku i pripravničku značku. Tu je 


značku i le kako zaslužila! Jozefina mo¬ 
že biti uzorom svih djevojaka Katoličke 
Akcije. 

Na blagdan Bezgrešnog Začeća bio je 
posvećeni biskup Vicha Ramon Masnou 
u Manrezi, i tom je prilikom posjetio to 
uzorno dijete s još trojicom svećenika. 

Ić.prosinca posjetio ju je Ramon Al- 
bo, provincijalni direktor omladinske za¬ 
štitne organizacije iz Barcelone. On je 
Jozefini i njezinima donio mnogo utjehe 
svojim prijaznim riječima, koje je kasni¬ 
je i djelom potvrdio, jer je Jozefininu 
mlađem bratu i sestri ponudio mjesto u 
jednom odličnom internatu, gdje mogu 
ostati do svršetka svoga školovanja. 

Istih je dana u Manrezi provedeno ve¬ 
liko natjecanje u odijevanju lutaka, koje 
je, po izjavi štampe, prvo u Španjolskoj. 
Pripremna komisija ovog natjecanja za¬ 
ključila je, da će pokloniti Jozefini jednu 
od najljepših lutaka sa izložbe; ta je lut¬ 
ka bila obučena kao prvopričesnica. 

Sve ovo: kipić Majke Božje, lutka, pi¬ 
saći blok i olovka, i dvije — tri po sobi 
poredane slike Marije Goretti, sve je to 
sada bila okolina, u kojoj se tiho odvi¬ 
jao Jozefinin život. Od vremena do vre¬ 
mena pojavio se koji od malobrojnih 
posjetilaca, kojemu je uz oprez bio do¬ 
pušten posjet. Treće sedmice počele su 
novinske agencije širiti vijesti o događa¬ 
ju, i smjesta je val znatiželjnika provalio 


do male junakinje. Slijedili su neki neiz- 
bježivi novinski izvještaji i nastalo je 
napeto raspoloženje puno očekivanja, 
koje je brzo zahvatilo cijelu Španjolsku. 

Nije doduše bilo razloga, da se Joze¬ 
finin junački primjer sakrije, ali nisu 
ni htjeli bespotrebno iznositi događaj 
pred javnost, da ne bi možda naškodio 
djevojčici u slučaju, da ostane na životu, 
čemu su se onih dana još nadali. 

Treba pohvaliti i istaknuti, da su se 
radio i lokalna štampa u Manrezi potpu¬ 
no uzdržali od bilo koje vijesti o stvari; 
trebalo je najprije brižljivo promatrati 
i pričekati, kako će se ta stvar dalje raz¬ 
vijati. Odustali su čak i od kratke lokalne 
vijesti na radost mjesne crkvene vlasti, 
koja je zbog toga i radiju i štampi Man- 
reze izrazila priznanje. 


NUTARNIl PUTOVI 


Od prvog časa pričinila mi se Joze- 
fina kao bijela golubica, koja je več ra¬ 
širila krila da poleti ili u nebo ili na 
vrhunac svetosti, več kako bude htio 
Gospodin Bog. 

Često se događa da Bog junačka djela 
svojih vjernih slugu nagradi posebnim 
milostima. 

Nema sumnje, da Jozefina nije više 
bila obična djevojčica, iako je i dalje 
nastojala da bude ono isto dobro i sim¬ 
patično dijete. Bog je ispunio svu nje¬ 
zinu dušu, i u tajnosti se u njezinoj 
nutrini zbivala promjena. Tijekom svo¬ 
jih čestih posjeta mogao sam dobro pre¬ 
zreti stanje njezine duše. Istoga su mi¬ 
šljenja i dva ili tri druga svećenika, koji 
su je također vidjeli onih dana. 

Svakog je dana primila svetu Pričest 
i pri tome molila Isusa i Blaženu Djevicu 
za obraćenje svog napadača, čije je ime 
rijetko spominjala, a i kad bi ga spo¬ 
menula, učinila je to posve naravno i 
bez ikakve ogorčenosti. 


Nikad je nisu čuli da se tuži, ni kod 
operacije, ni kod mnogih naknadnih li¬ 
ječenja. Raznim vjerodostojnim osoba¬ 
ma, koje su se tome veoma čudile, izjavi¬ 
la je, da pri tome ne osjeća nikakvih 
bolova. Ja s^m nisam nikada o tome s 
njom govorio, nego sam to čuo samo od 
drugih. 

O onome, što se dogodilo, nije nikad 
htjela govoriti i osjećala je veliki stid 
prigodom potrebnih i obveznih preslu¬ 
šavanja. Svojoj je majci rekla, da ne 
razumije zašto se s njom toliko o »tome« 
govori, te je molila, da ne puštaju k 
njoj nikoga tko bi je htio o tome štogod 
ispitivati. 

Sa sigurnošću mogu potvrditi, da 
unatoč mnogom kretanju oko nje, koje 
joj nije moglo izmaći, nije nikada poka¬ 
zivala ni najmanji znak taštine. Kad bi 
ušao u sobu koji posjetilac, a ona nije 
mogla govoriti, dražesno bi okretala lut¬ 
ku u rukama, ili pokazivala prstom svoj 
kip Majke Božje, ili svete slike, ili bi se 
počela igrati sa svojim šarenim slikov¬ 
nicama. Ovi predmeti bili su njezina ve¬ 
lika radost. Dirljivom pažnjom slušala 55 
je svaku pouku. Pitala bi micanjem 
usana ili pismeno, i to je bilo sve. Kao 
da iza vrata njezine sobe svijet više ne 
postoji. 


Znadem da ju je nekog dana upitao 
jedan svećenik, da li bi htjela poći u 
nebo ili ozdraviti, a ona je odgovorila: 
»Svejedno. Kako hoće Bog i Blažena Dje¬ 
vica« . 

Značajno je da je sve povezivala s 
Majkom Božjom. 

No njezin veliki i brzi duhovni na¬ 
predak odrazuje se — po mome mišlje¬ 
nju — najjače u osjećaju velike odgovor¬ 
nosti za njezin budući kršćanski život, 
jer se taj osjećaj sve življe javljao u 
njezinoj duši. Petnaestog ujutro posjetio 
sam je s namjerom, da se oprostim od 
nje. Sve je izgledalo veoma dobro, i 
trebala se uskoro vratiti kući. Već se 
počelo mnogo govoriti o njezinu povrat¬ 
ku kuči, zato sam mislio, da će biti naj¬ 
bolje, da je sada prepustim samoj sebi, 
kako joj ne bi dao ni povoda ni prilike 
da si nešto utvara. Tako se postupa sa 
svakom bolesnicom čim se vidi, da se 
približuje ozdravljenje. Smatrao sam 
prikladnim da sada uputim Jozefini svo¬ 
ju zadnju i najvažniju pouku. Zato sam 
rekao: 

»Gledaj, Jozefina, mi ćemo se jednog 
dana opet vidjeti, a sada ću sve rjeđe 
dolaziti. Ti ćeš uskoro napustiti ovxi ku¬ 
ću. No ja ti moram još nešto reći, što 
ne smiješ nikada zaboraviti. Ovaj put je 
grijeh stao preda te u vrlo ružnoj i od¬ 
vratnoj spodobi. Bila si vrlo hrabra i 


odbila si ga uz cijenu svoga vlastitog 
života. Bog ti je pomogao, jer bez njega 

bi ništa mogla; no ti si bila i veoma 
odvažna i dobra. Ja ti čestitam, i Bog 
će te za to nagraditi. Ali misli na to, da 
će se taj isti grijeh jednog dana pojaviti 
pred tobom privlačiv kao poslastica, po¬ 
praćen ulaznicom za kino, koju će ti 
možda donijeti koja prijateljica, ili mo¬ 
žda kasi,*je u liku nekog drugog čovjeka 
kojemu će uspjeti da predobije tvoju 
sklonost. Grijeh će biti isti. On će samo 
promijeniti svoju vanjštinu da te preva¬ 
ri i dovede do pada. Obećaj mi pred Isu¬ 
som i Marijom, da ćeš se uvijek vladati 
kao sada i da ćeš radije umrijeti nego 
sagriješiti.« 

Pažljivo je slušala; bila je ganuta. Kad 
sam završio, kimnula je dva-tri puta gla¬ 
vom u znak, da mi to obećaje. Ja sam 
nastavio: 

»Ti jako voliš pjevati, zar ne? Jesi li 
primijetila, da kojiput neku notu po¬ 
sebno jako i glasno otpjevaš i da ti je 
teško stišavati je? Gledaj, ono, što si ti 
učinila, jest kao jedan posebno jaki i 
glasni ton, i time si svim djevojčicama 
svijeta dala divan primjer. Ne daj Bože, 
da bi jednog dana dala loš primjer! U 
budućnosti moraš biti još bolja nego do 
sada, tako da zaista nitko nemože ništa 
loše o tebi reći«. 


I ja znadem da je od onoga dana 
svoja malobrojna pisamca, — a kad je 
već mogla govoriti, — i na oproštaju s 
posjetiocima završavala riječima: 

»Molite se za mene dragom Bogu, da 
budem uvijek jako dobra«. 

Nema sumnje, Jozefina je bila bijela 
golubica koja je raširenih krila bila 
spremna da poleti ili u nebo ili na vr¬ 
hunce svetosti. 

sprovodčnde Svi jozeiine u Manrezi (slika desno) 


SVETA SMRT NA BOŽIČNI DAN 


Dne 20. prosinca Jozefina je počela 
teško disati. Liječnici su neumorno bdje- 
li nad njom i naizmjence je posjećivali. 

U Svetoj noći zaželjela je, premda se 
vrlo loše osjećala, da na vatikanskom 
radiju sluša Božićnu Misu svetog Oca. 
Slušala je tako pažljivo, da joj nije sme¬ 
talo, kad su se od vremena do vremena 
umiješale druge stanice, i kao da tjera 
od sebe muhu, rekla je veselo: »Odlazi, 
sotono!« 

U dva sata u noći primila je svetu 
Pričest. Noć mira! Isus je došao u nje¬ 
zinu dušu i ispunio je svjetlom i blažen¬ 
stvom. To je bio posljednji srdačni po¬ 
ljubac što ga je na zemlji od njega 
primila. On, koji pase svoje stado među 
ljiljanima, našao je ovaj cvjetni pupo¬ 
ljak pripravan da se otvori; a ona, koja 
je oprala svoju odjeću u Krvi Janjeta, 
Stigla je pred vrata nebeskoga kraljev¬ 
stva, koje je vjernima obećano kao na¬ 
grada. 

Njezino se stanje tako pogoršalo, da 
su liječnici o podne odlučili poduzeti 


novu operaciju, ali do te operacije više 
nije došlo. Bog je primio Jozefinu kao 
žrtvu, i sva su sredstva i nastojanja zna¬ 
nosti ostala uzaludna. 

Usnula je smireno u 1 sat i 20 minuta 
poslije podne, usred najsvjetlijeg dana 
u godini, na dan Gospodinova rođenja. 
Zadnjih 20 minuta samo se još umjetno 
podržavao njezin život, ili bolje rečeno, 
bile su minute uzaludne nade, da će je 
još zadržati na zemlji. 

Dobre sestre su se žurile, da joj pri¬ 
rede haljinu nalik na onu Majke Božje 
Lurdske; milo i pobožno smjestile su je 
među cvijeće i goruće svijeće kao da 
stavljaju anđela u kolijevku. 

Cvijeće... a usred cvijeća Jozefina 
— cvijet među cvjetovima, jer je bila 
neobično mila i kao živa, nježna kao li¬ 
jepi ljiljan, bez ikakva izobličenja, bez 
sjene, ništa se nije uiiočila, te se činilo 
kao da je samo utonula u san. 

Iznad glave postavljen je lijepi kip 
Majke Božje, a u pozadini zastave ženske 
mladeži Katoličke Akcije grada Manreze. 

Tihoj sobi manjkala je samo još sre¬ 
brna zvijezda i valovita traka za anđela 
s natpisom: »Gloria in excelsis Deo!« No 
dva metra dalje od njezina odra bile su 
smještene ogromne božične jaslice. Jo¬ 
zefina je bila anđeo na njihovu ulazu. 



POČAST POKOJNICI 


U 4 sata poslije podne već se redalo 
mnoštvo svijeta pokraj svijetlog lika Jo- 
zefinina. Bili su to ljudi razne dobi, iz 
svih društvenih slojeva, tisuće osoba iz 
grada i sela iz okolice Manreze prolazile 
su pokraj ljupke pokojnice, koja je iz¬ 
gledala kao živa. Taj mimohod je trajao 
neprekidno 26 sati, i računa se da se broj 
posjetilaca kretao oko 25.000. 

Djevojke su se smjenjivale s ostalima 
čuvajući stražu pokraj odra, i molile kod 
Jozefine Krunicu, koja je njoj bila to¬ 
liko draga. 

Prijevozu na groblje u Manrezi da¬ 
na 27. prosinca prisustvovali su, osim 
posvećenog biskupa i generalnog vikara 
Dr. Jaima Gasso, mnogi dekani bisku¬ 
pije Vich, mnogi župnici i veliki broj 
vjernika. Kao predstavnik civilnog guver¬ 
nera provincije i komisije narodne omla¬ 
dinske zaštite došao je gospodin Ramon 
Albo; kao predstavnik provincijske up¬ 
rave došao je načelnik Manreze, gospo- 

josefinino počivalište na groblju u Hortl (br. 18 ) 







din Juan Prats Pons; kao zastupnik na¬ 
čelnika Barcelone markiz od Castellflo- 
rite i gospodin Jaumar de Bofarull; osim 
njih još i predsjednik policije Barcelone 
i vrhovne općinske vlasti iz Avinyo-a i 
Artesa. 

Posvećeni biskup služio je svečanu 
pontifikalnu (biskupsku) Misu prema 
liturgiji onoga dana, a zatim je stupao u 
žalobnoj povorci na ćelu službenih pred¬ 
stavnika. 

Ukop i opijelo obavio je župnik i de¬ 
kan kolegij atske crkve Santa Maria de 
la Seo; asistirao mu je cijeli njegov kap¬ 
tol, svi prebendari zavoda i mnogo dru¬ 
gih svećenika. 

Jozefininu rodbinu pratilo je ogrom¬ 
no mnoštvo naroda — muževa i žena. 
Na ćelu povorke išla su bezbrojna djeca 
i djevojke. Njezine prijateljice nosile su 
lijes. Uz rub cijelog puta, kojim je pro¬ 
lazila žalobna povorka, tiskalo se veliko 
mnoštvo ljudi. Bilo ih je nekoliko dese¬ 
taka tisuća. 

Rijetko se kada grad Manreza zajed¬ 
no sa svojom okolinom tako živo i va¬ 
treno uzgibao kao kod toga događaja, 
koji je svaki trenutak sve dublje otkri¬ 
vao nadzemaljske poglede. Hvala Bogu, 
naš narod je znao cijeniti junački pri¬ 
mjer ove male djevojčice, koji je živi 
hvalospjev junačkoj obrani anđeoske ći- 
štoće naše mladeži, i to u doba, kad živi 


jedno pokoljenje, koje je prema riječi¬ 
ma Pija XII »izgubilo osjećaj za grijeh«. 

Na općinskom groblju u Manrezi oba- 
vdi su pregled mrtvoga tijela pokojnice 
liječnici Casanova i Llatjos te potvrdili 
kao uzrok smrti: srčani kolaps (naglo 
oslabljenje srca) zbog refleksa, izazva¬ 
nih uslijed zadobivenih ozljeda na pre¬ 
rezanom grkljanu. 

Istoga dana poslije podne prevezli su 
tijelo male pokojnice u njezino selo Hor- 
ta de Avinyo, a pratila ga je velika ko¬ 
lona automobila, u kojima su se vozili 
predstavnici vlasti i nekoliko stotina vjer¬ 
nika. ; 

U Artesu su se zaustavili; pokraj žup¬ 
ne crkve otpjevan je za Jozefinu Requi- 
em, na kojem je sudjelovalo cijelo selo 
da joj izraze svoje ganuće i udivljenje. 
Zatim su krenuli iz Artesa u Hortu de 
Avinyo. Počela se već spuštati noć nad 
nepreglednim nizom kola žalobne prat¬ 
nje, koja se pomicala uskom državnom 
cestom, kojom je često prolazila Jozefi- 
na, mjereći udaljenost dijelovima Kruni¬ 
ce. Padala je kiša u koju su se sve više 
miješale sniježne pahuljice. Njihova je 
neokaljana bjelina dobro pristajala uz 
okrvavljeni ljiljan. Pošto je prinijela svo¬ 
ju dragocjenu žrtvu i pošto su joj ljudi 
iskazah počast, krenula je Jozefina na- 


trag na seoski trg pokraj domaće crkve, 
trg koji je vidio njezine igre i dječje 
pustolovine i slušao njezine pjesme. Vra¬ 
tila se natrag, okružena gorućim baklja¬ 
ma, uz žamor molitava u čast Majke 
Božje, uz zvonjavu crkvenih zvona. Vra¬ 
ća se k svojima, koji su je dočekali 
suznih očiju, nijemi od bola. 

Generalni vikar iz Vicha svečano je 
primio dragocjeno blago nakon svoga 
nagovora, u kojem je veličao divan pri¬ 
mjer kreposti i ljubavi prema Bogu što 
ga je dala Jozefina, koja sada počiva 
sakrivena između uskih i tvrdih dasaka. 

No narod je htio još jednom vidjeti 
Jozefinu i nije se htio odijeliti od nje. 
Kako je već bilo kasno, odlučili su da se 
sahrana odgodi na' slijedeći dan. Tako 
je Jozefina ostala cijelu noć u svom 
župskom domu, na — na brzinu načinje¬ 
nom — mrtvačkom odru, među gorućim 
svijećama, a uz nju su bdjeli pobožni 
ljudi njezina zavičaja. 


MEĐU ČEMPRESIMA 

Osvanuo je 28. prosinac, vedar i stu¬ 
den dan. Već vrlo rano ujutro počeli su 
sa svih strana stizati dobri seljaci iz 
okolice, da prisustvuju svetoj Misi i pri¬ 
me sy. Pričest. Pod tom svetom Misom 
bilo je vrlo dirljivih časova. 

Uskoro su počeli sa svih strana sti¬ 
zati i automobili i autobusi. Dovozili su 
veliko mnoštvo vjernika koji su još prije 
sahrane Jozefini htjeli reći svoj posljed¬ 
nji »Zbogom«. 

Poslije podne bila je crkva i sav pro¬ 
stor oko nje pun ljudi. Svi su šutjeli, 
duboko ganuti. U 4 sata svrstala se ža- 
lobna povorka, pred kojom je išao križ, 
a za njim ženska mladež; iza njih sve¬ 
ćenici koje je predvodio mjesni župnik. 
Iza njih je slijedio lijes što su ga nosile 
prijateljice; zatim cvijeće i opet 
cvijeće sto su ga nosile djevojke. Iza njih 
stupala je tugujuča obitelj s kojom je 
išao dekan iz Artesa Ramon Molist, i 
konačno je slijedila nepregledna povor¬ 
ka vjernika. Cesta između crkve i grob¬ 
lja, duga dobar kilometar, bila je pre- 
kratka za tu dugu povorku. 


Zalaz sunca i večernje rumenilo, zvo¬ 
njava zvona, »Ave Maria« i Psalmi, pri¬ 
gušeni žamor isprekidanih razgovora, 
koji su bili izraz uzbuđenja što se nije 
moglo zatomiti: tako je koracala žalobna 
pratnja pokraj vinograda, borova i mi¬ 
risnih žbunova ružmarina, putem koji je 
vijugao i opet se uspinjao. 

Iz Madrida je došla kao predstavnica 
Komisije narodne omladinske zaštite 
Katoličke Akcije gospođica Montserrat 
Sarto, samo da bude svjedokom toga 
nezaboravnog časa. 

Na groblju je održao govor dekan iz 
Artesa, kao predstavnik dijecezanskog 
biskupa. Gospođica Sarto je u ime Cen¬ 
tralne komisije Katoličke Akcije izrazila 
saučešće, a na koncu je govorio župnik 
iz Horte i svima se zahvalio. 

Jozefina je sahranjena u jednoj bi¬ 
jeloj udubini u zidu, nasuprot grobljan¬ 
skom križu, što ga okružuju četiri vitka 
čempresa. Tamo ona čeka uskrsnuće ti¬ 
jela, dok svijet upire pogled u primjer 
ove ponizne male seljačke djevojčice, 
koja se iz ljubavi prema Bogu usprotivila 
grijehu uz cijenu svoga života. 

Blagdan Nevine dječice lijepo se sla- 
0S že s danom Jozefinine sahrane. Što Cr¬ 
kva kaže o Nevinoj dječici, moglo bi se 
reći i o Jozefini: da je Boga priznala 
»non loquendo, sed moriendo« — »ne 
riječima, nego svojom smrti«. 


ZAKLJUČAK 


Uz Božju pomoć uspio sam izvršiti 
naloženi mi posao. U svemu, što je ov¬ 
dje napisano, ni najmanje ne želim pre¬ 
teći sud, koji će možda jednog dana 
izreći Crkva o životu i žrtvi toga anđe¬ 
oskog djeteta. 

Ovdje se govori samo o onim činjeni¬ 
cama, koje su preuzete iz neposrednih i 
vjerodostojnih vrela, ili sam ih sam 
doživio u neposrednoj blizini i pri tome 
sam istakao uzvišeni primjer, što nam 
ga Bog stavlja pred oči, i koji je sadr¬ 
žan u žrtvi male Jozefine. 

Uzvišen je taj primjer zato, jer ne 
može biti ništa veće od ovoga da tko 
radije žrtvuje svoj život nego da uvri¬ 
jedi Boga. A da je taj primjer dan od 
Boga, možemo zaključiti po tome, što je 
Bog istaknuo taj čin u ovo naše vrijeme, 
koje u svakom pogledu prezire vječne gp 
vrednote i kršćansko tumačenje ćudo¬ 
ređa, a junačka je žrtva te male djevoj¬ 
čice iz naroda kao poklik pobjede i 
ujedno snažan poziv, 


r 


Oni, koji na sajmu zemaljskih požu¬ 
da: oholosti, želje za bogastvom i užit¬ 
kom — trguju s nevinošću; koji ismi¬ 
javaju sramežljivost i prostim se riječi- 
rna nabacuju na čistoću i rugaju joj se, 
ti nalaze u Jozefini Vilaseca bezuvjetnu 
osudu. 

Naše majke imaju jedan razlog više 
da odgajaju svoje kćeri u strahu Božjem 
i da nad njima bdiju. 

A naše djevojke, svake dobi, koje su 
na putu prema Bogu, imaju pred sobom 
ovu svijetlu zvijezdu, koja se u svetoj 
Božičnoj noći rodila za nebo. 


70 


sirana 

3 

10 

14 

18 

22 

25 

30 

33 

36 

40 

47 

50 

54 

60 

63 

67 

69 


Sadržaj: 

Uvodna riječ 

Ne! 

Prva pomoć i prijevoz u Manrezu 

